《玉晨鉴义芮公见访》
宋代·毛友

曾看扁舟下国门，风吹玉袖欲蜚仙。经过弱水三万里，邂逅长安五百年。

投老渐谙随处乐，此生只有未偿眠。茅山朮老堪镵斸，服食相依倘宿缘。

作者简介：衢州西安人，字达可。初名友龙。徽宗大观元年进士。政和末，为给事中，建言太学初试补入县学生，并帘试以别伪冒；又建言州郡禁军出戍外，常留五分在州校阅。所言并用。守镇江，时方腊据睦歙，监司不以实闻，友奏言之，朱勔怒其张皇，遂与宫观。靖康元年，以朝请大夫、延康殿学士知杭州。有《左传类对赋》、《烂柯集》。